โรงพยาบาลหนองบุญมาก

|  |  |  |
| --- | --- | --- |
| ชื่อสถาบัน/องค์กรโรงพยาบาลหนองบุญมาก | แนวปฏิบัติ (Work Instruction)เรื่อง แผนรับอุบัติเหตุหมู่งาน อุบัติเหตุ – ฉุกเฉิน โรงพยาบาลหนองบุญมาก | รหัสเอกสารWI –ER- |
| ผู้ตรวจสอบ........ดารุณี บุญเต็ม........หัวหน้างานอุบัติเหตุและฉุกเฉิน | ผู้อนุมัติ............เพ็ญศรี สิริวรารมย์..........หัวหน้ากลุ่มการพยาบาล | วันที่บังคับใช้1 ตุลาคม 2560 |

บันทึกการประกาศใช้

|  |  |  |  |  |  |
| --- | --- | --- | --- | --- | --- |
| แก้ไขครั้งที่ | หน้าที่แก้ไข/ใบคำขอแก้ | รายละเอียด | แก้ไขโดย | อนุมัติโดย | วัน/เดือน/ปี |
| 0 | - | ประกาศใช้ | - | หัวหน้ากลุ่มการพยาบาล | 1 ตุลาคม 2560 |

**คำนำ**

แนวปฏิบัติเรื่องแผนรับอุบัติเหตุหมู่ในโรงพยาบาลหนองบุญมาก โดยงานอุบัติเหตุ – ฉุกเฉิน ฉบับนี้จัดทำขึ้นเป็นแนวทางให้เจ้าหน้าที่โรงพยาบาลหนองบุญมากทุกท่านใช้เป็นแนวทางในการให้การดูแลผู้บาดเจ็บจากอุบัติเหตุหมู่ ทั้งนี้เพื่อให้ผู้ประสบเหตุได้รับการดูแลที่เหมาะสม ทันเวลา โดยในแนวปฏิบัติฉบับนี้จะเริ่มจากการประเมินสถานการณ์ การเตรียมความพร้อมเพื่อรับสถานการณ์ การแจ้งเหตุและการปฏิบัติตามแผน การประเมินผล และการรายงานผลให้ผู้เกี่ยวข้องทราบ ดังนั้นหวังเป็นอย่างยิ่งว่าแนวปฏิบัติเรื่องแผนรับอุบัติเหตุหมู่ในโรงพยาบาลหนองบุญมาก ในครั้งนี้จะเป็นประโยชน์แก่ผู้ปฏิบัติและแก่ผู้ประสบเหตุเมื่อนำไปปฏิบัติต่อไป

 ดารุณี บุญเต็ม

 พยาบาลวิชาชีพชำนาญการ

**แผนรับอุบัติเหตุหมู่ในโรงพยาบาลหนองบุญมาก**

**งานอุบัติเหตุ – ฉุกเฉิน โรงพยาบาลหนองบุญมาก**

**วัตถุประสงค์**

 1.เพื่อให้บุคคลากรทุกคนทราบหน้าที่ของตนเองขณะเกิดอุบัติเหตุหมู่

 2.เพื่อให้เกิดการเตรียมความพร้อมด้านสถานที่ อุปกรณ์ เครื่องมือ เครื่องใช้ ในการรับเหตุอุบัติเหตุหมู่

 3.เพื่อให้มีระบบงานในการให้บริการผู้บาดเจ็บขณะเกิดอุบัติเหตุหมู่

 4.เพื่อให้เกิดการประสานงานที่ดีในการรับส่งต่อ ผู้ป่วย

 5.เพื่อให้เกิดการบูรณาการความร่วมมือของทุกภาคส่วนในอำเภอหนองบุญมากเมื่อเกิดอุบัติเหตุหมู่

**เป้าหมาย**

ผู้บาดเจ็บจากอุบัติเหตุหมู่ได้รับการดูแลรักษาที่เหมาะอัตราการเสียชีวิตและพิการลดลง

**หลักการและเหตุผล**

 เนื่องจากโรงพยาบาลหนองบุญมากตั้งอยู่ติดถนน โชคชัย – เดชอุดม ซึ่งเป็นเส้นทางหลักในการสัญจรไปมาระหว่างจังหวัดสู่ภาคอีสานตอนใต้ การจราจรค่อนข้างหนาแน่น และส่วนใหญ่จะใช้ความเร็วสูงเนื่องจากเส้นทางตรงก่อให้เกิดความเสี่ยงในการเกิดอุบัติเหตุหมู่โดยเฉพาะอย่างยิ่งในช่วงเทศกาลประจำปี ได้แก่เทศกาลสงกรานต์ เทศกาลปีใหม่ที่มีวันหยุดติดกันหลายวัน ปัจจุบันพบว่าอัตราการเสียชีวิตจากอุบัติเหตุจราจรในเส้นทางดังกล่าวเพิ่มมากขึ้น

 ดังนั้น โรงพยาบาลหนองบุญมาก โดยห้องอุบัติเหตุ – ฉุกเฉิน จึงได้จัดทำแผนรับอุบัติเหตุหมู่เพื่อเป็นการเตรียมความพร้อมขององค์กรและบุคคลากรในการรองรับอุบัติเหตุหมู่ที่อาจเกิดขึ้นได้ตลอดเวลา

**องค์ประกอบของแผนรับอุบัติเหตุหมู่**

1.การประเมินสถานการณ์เพื่อใช้แผน

 2.การเตรียมความพร้อมเพื่อรับสถานการณ์

 2.1 บุคลากร

 2.2 สถานที่

 2.3 เครื่องมือ เครื่องใช้ รถพยาบาลฉุกเฉิน

 2.4 หน้าที่ ความรับผิดชอบ

 3.การแจ้งเหตุและการปฏิบัติตามแผน

 4.การประเมินผล

 5.การรายงานผลให้ผู้เกี่ยวข้องทราบ

1. **การประเมินสถานการณ์เพื่อใช้แผน**

เมื่อเกิดอุบัติเหตุหมู่หรือรับแจ้งว่าเกิดอุบัติเหตุหมู่ หัวหน้าห้องอุบัติเหตุ – ฉุกเฉิน หรือหัวหน้าเวร หรือแพทย์เวร หรือผู้อำนวยการ จะเป็นผู้ตัดสินใจเลือกใช้แผน ดังรายละเอียดตามตารางที่ 1

**ตารางที่1** แสดงการประเมินสถานการณ์เพื่อเปิดใช้แผนอุบัติเหตุ

|  |  |  |
| --- | --- | --- |
| ข้อพิจารณา | แผนที่ 1 | แผนที่2 |
| 1.เวลาเกิดเหตุ | ในเวลาราชการ | นอกเวลาราชการ |
| 2.จำนวนผู้บาดเจ็บทั้งหมด | มากกว่าหรือเท่ากับ 10 คน | มากกว่าหรือเท่ากับ 10 คน |
| 3.จำนวนผู้บาดเจ็บหนัก | มากกว่าหรือเท่ากับ 4 คน | มากกว่าหรือเท่ากับ 3คน |

1. **การเตรียมความพร้อมเพื่อรับสถานการณ์**

2.1.บุคลากร

 2.1.1 ประชุมบุคลากร เพื่อซักซ้อมความเข้าใจแผนงาน หน้าที่ความรับผิดชอบปีละ 2 ครั้งก่อนถึงเทศกาลปีใหม่ และก่อนถึงเทศกาลสงกรานต์

 2.1.2 ฝึกอบรมการช่วยฟื้นคืนชีพให้แก่บุคลากรทุกระดับปีละ 1 ครั้ง

 2.1.3 ฝึกอบรมการเคลื่อนย้ายผู้ป่วยให้กับบุคลากรที่เกี่ยวข้องปีละ 1 ครั้ง

 2.1.4 ฝึกอบรมให้แก่ทีมกู้ชีพ กู้ภัย ตำรวจบ้าน อาสาป้องกันภัยฝ่ายพลเรือน ตำรวจ เรื่องการประเมินสถานการณ์อุบัติเหตุหมู่และการสื่อสาร ปีละ 1 ครั้ง

 2.1.5 ส่งบุคลากรอบรมภายนอกเรื่องการดูแลผู้ป่วยอุบัติเหตุ และฉุกเฉิน ปีละ 2 ครั้ง/คน 2.2 การเตรียมสถานที่

**ตารางที่ 2** แสดงการกำหนดสถานที่เพื่อรับอุบัติเหตุหมู่

|  |  |  |
| --- | --- | --- |
| ลักษณะบริการ | แผนที่ 1 | แผนที่ 2 |
| 1.ศูนย์อำนวยการ | ห้องทำบัตรตึกอุบัติเหตุ – ฉุกเฉิน | ห้องทำบัตรตึกอุบัติเหตุ – ฉุกเฉิน |
| 2.จุดคัดกรองผู้ป่วย | หน้าห้องอุบัติเหตุ – ฉุกเฉิน | หน้าห้องอุบัติเหตุ – ฉุกเฉิน |
| 3.จุดรับผู้บาดเจ็บเล็กน้อย | หน้าห้องทันตกรรม | หน้าห้องทันตกรรม |
| 4.จุดรับผู้บาดเจ็บปานกลาง | ในห้องอุบัติเหตุเตียงทำหัตถการ 2 และ3 ห้องผ่าตัดเล็ก | ในห้องอุบัติเหตุเตียงทำหัตถการ 2 และ3 ห้องผ่าตัดเล็ก |
| 5.จุดรับผู้บาดเจ็บหนัก | ในห้องอุบัติเหตุเตียงทำหัตถการ 1 และจุด Resuscitation | ในห้องอุบัติเหตุเตียงทำหัตถการ 1 และจุด Resuscitation |
| 6.จุดรับผู้หมดหวังหรือผู้เสียชีวิต | ห้องล้างตัวตึกอุบัติเหตุ – ฉุกเฉิน และอาคารเก็บรักษาศพผู้เสียชีวิต | ห้องล้างตัวตึกอุบัติเหตุ – ฉุกเฉิน และอาคารเก็บรักษาศพผู้เสียชีวิต |

 **รูปที่ 1 แสดงแผนผังการรับอุบัติภัยหมู่**



* 1. **เครื่องมือเครื่องใช้ และรถพยาบาลฉุกเฉิน**
	+ ประชาสัมพันธ์
		- เตรียมเบอร์โทรศัพท์บุคลากรโรงพยาบาลที่พักอยู่ในอำเภอหนองบุญมาก
		- เตรียมเบอร์โทรศัพท์ของสถานีตำรวจ มูลนิธิฯ โรงพยาบาลในเครือข่าย เมื่อจำเป็นต้องขอความช่วยเหลือ
		- เตรียมรถเข็นนั่ง รถเข็นนอน ให้พร้อมใช้งาน โดยการตรวจนับจำนวนและตรวจสภาพการพร้อมใช้ มีหลักฐานเป็นลายลักษณ์อักษร
			* ห้องอุบัติเหตุฯ
* เตรียมชุดหัตถการต่างๆ ให้เพียงพอและพร้อมใช้งาน เช่น Suture, Dressing, Cut down, ICD (Intercostal drainage) ถ้าไม่เพียงพอแจ้งหน่วยจ่ายกลางขอเครื่องมือสนับสนุน
* เตรียมออกซิเจนให้พร้อมใช้ โดยการเปิดดูปริมาณและมีการตรวจสภาพพร้อมใช้งานทุกวัน
* เตรียมรถเข็นนั่ง รถเข็นนอน ให้พร้อมใช้งาน โดยการตรวจนับจำนวนและตรวจสภาพการพร้อมใช้ มีหลักฐานเป็นลายลักษณ์อักษร
* เตรียมไม้ดามแขน ขา ขนาดต่างๆ กระดานรองหลัง ให้มีสภาพพร้อมใช้และจำนวนเพียงพอ
* เตรียมอุปกรณ์ป้องกันอันตรายส่วนบุคคลให้เพียงพอ เช่น ถุงมือ ผ้ากันเปื้อน แว่นตา
* เตรียมแบบบันทึกประวัติผู้ใช้บริการ ผู้ป่วยอุบัติเหตุ – คดี เก็บไว้ในที่ที่มองเห็นชัดเจนและเพียงพอ
* ตรวจสภาพความพร้อมใช้งานของวิทยุสื่อสาร โดยการทดสอบความชัดเจน (ว.16) กับลูกข่ายทุกวัน
* จัดเตรียมแบบฟอร์มสำหรับการรับแจ้งเหตุจากบุคคลภายนอก

**รูปแสดงตัวอย่างป้ายผูกข้อมือผู้บาดเจ็บหนัก คนที่ 1**

**ป้ายผูกข้อมือผู้ป่วยอุบัติเหตุหมู่**

**บาดเจ็บหนัก**

ชื่อ-สกุล........................................................

 X-ray ...........................................................

Lab...............................................................

**1**

BP

R

P

Time

ผู้บันทึก ........................................................

**รูปแสดงแบบบันทึกประวัติผู้รับบริการด้านหน้ารูปแสดงแบบบันทึกประวัติผู้รับบริการด้านหลัง**

**รูปแสดงแบบรับการแจ้งเหตุ**

#### แบบบันทึกการรับแจ้งเหตุ

ว.ด.ป……./………/………... เวลา……………….น.

เหตุการณ์…………………………………………………………………………………………………..………

………………………………………………………………………………….…………………………………

สถานที่เกิดเหตุ…………………………………………………………………………………….………………

……………………………………………………………………………………………………………….……

 จำนวนผู้บาดเจ็บทั้งหมด……………………ราย

 เดินได้…………………….ราย

 เดินไม่ได้………………….ราย

รับแจ้งทาง 🞎 วิทยุ 🞎 โทรศัพท์ 🞎 อื่นๆ ระบุ ..............................

นามผู้แจ้ง……………………………………………………………………

นามผู้รับ…………………………………………………………………….

* ตึกผู้ป่วยใน
	+ เตรียมชุดหัตถการต่างๆ ให้พร้อม เช่น Dressing, Cut down, ICD จัดเตรียมสภาพให้พร้อมใช้และจำนวนเพียงพอ
	+ เตรียมอุปกรณ์ เครื่องมือ เครื่องใช้ช่วยชีวิตฉุกเฉินให้พร้อมใช้ เช่น รถ Emergency, Suction, Defibrillation ด้วยการตรวจนับจำนวนและตรวจสภาพความพร้อมใช้งานทุกวันทุกเวร มีหลักฐานแสดงเป็นลายลักษณ์อักษร
	+ จัดเตรียมเวชภัณฑ์ที่จำเป็น รวมทั้งน้ำยาต่างๆ ให้เพียงพอพร้อมใช้งาน
	+ เตรียมเสาน้ำเกลือให้เพียงพอและพร้อมใช้งาน
		- ห้อง X –RAY
			* เตรียม Film X-RAY ขนาดต่างๆ ให้เพียงพอใช้งาน
			* เตรียมห้องและน้ำยาในการล้าง Film ให้พร้อมใช้งาน
			* ตรวจสภาพเครื่อง X – RAY ไว้พร้อมใช้งานทุกวัน
				+ ห้องชันสูตร (Lab)

เจาะกลุ่มเลือดบุคลากรทุกคนในโรงพยาบาลและทำบัญชีไว้

ทำบัญชีผู้ประสงค์จะบริจาคโลหิตในสถานการณ์ฉุกเฉิน เช่น ประชาชนในอำเภอหนองบุญมาก และเจ้าหน้าที่ในหน่วยงานราชการต่างๆ ของอำเภอหนองบุญมาก

ฝ่ายบริหาร

เตรียมเครื่องปั่นไฟฉุกเฉินให้พร้อมใช้

เขียนวิธีการปั่นๆ ไฟฟ้าฉุกเฉินไว้ภายในห้องปั่นไฟฟ้า

กำหนดวิธีการตรวจสอบสภาพสัปดาห์ละ 1 ครั้ง

* เตรียมรถพยาบาลฉุกเฉินให้พร้อมใช้งานตลอดเวลา
* กำหนดระเบียบการให้รถพยาบาลฉุกเฉินไว้เป็นลายลักษณ์อักษร
* กำหนดระเบียบการอยู่เวรและการตามพนักงานขับรถ
* กำหนดผู้รับผิดชอบดูแลรถเป็นลายลักษณ์อักษร
* กำหนดวิธีการตรวจสอบสภาพพร้อมใช้งานของรถพยาบาลฉุกเฉินมีหลักฐานการตรวจสอบเป็นลายลักษณ์อักษร
* จัดเตรียมป้าย กระดานเคลื่อนที่สำหรับติดประกาศรายชื่อผู้ได้รับบาดเจ็บ, ผู้เสียชีวิต, ผู้ที่ถูกส่งไปรับการรักษาที่โรงพยาบาลอื่น
* จัดระบบการรักษาความปลอดภัย มีแนวทางปฏิบัติที่ชัดเจน
* จัดทำเครื่องหมายจราจร บริเวณห้ามจอดรถ บริเวณจอดรถให้ชัดเจน เพื่อไม่ให้มีรถจอดขวางทางขึ้นลงของรถรับส่งผู้บาดเจ็บ
	+ หน่วยจ่ายกลางและโรงซักฟอก
		- เตรียมก๊อส, สำลี, Top gauze, Set หัตถการต่างๆ ให้เพียงพอที่จะเบิกใช้เมื่อฉุกเฉิน
		- จัดเตรียมผ้าทุกชนิด เช่น ผ้าปูเตียง, ผ้าขวางเตียง, ผ้ายาง, ผ้าถุง, เสื้อผ้าผู้ป่วยให้เพียงพอและพร้อมใช้งานเมื่อฉุกเฉิน
			* ฝ่ายทันตกรรมฯ
				+ จัดเตรียมอุปกรณ์เครื่องมือเครื่องใช้ Set หัตถการต่างๆ ให้เพียงพอที่จะใช้เมื่อฉุกฉิน
				+ รับปรึกษา Case กรณีมีผู้บาดเจ็บในช่องปาก

ฝ่ายเภสัชกรรมชุมชน

จัดเตรียมยาและเวชภัณฑ์ให้เพียงพอที่จะเบิกใช้เมื่อฉุกเฉิน

จัดและแจกยาแก่ผู้ใช้บริการ กรณีกลับบ้าน

กลุ่มงานเวชปฏิบัติครอบครัวและชุมชน

จัดเตรียม Set ทำแผล หัตถการ ให้พร้อมใช้เมื่อเกิดภาวะฉุกเฉิน

จัดเตรียมบุคลากรเพื่อดูแลผู้ป่วยบาดเจ็บเล็กน้อย และผู้ป่วยหมดหวัง เสียชีวิต

**2.4 หน้าที่ความรับผิดชอบ**

 **จุดศูนย์อำนวยการ**

 **ตารางที่ 3** แสดงตำแหน่งเจ้าหน้าที่ผู้รับผิดชอบ ณ.จุดศูนย์อำนวยการ จำแนกรายแผน

|  |  |
| --- | --- |
| แผนที่ 1 | แผนที่2 |
| - ผู้อำนวยการโรงพยาบาล | - แพทย์เวร |
| - หัวหน้าฝ่ายทันตสาธารณสุข  | - พยาบาลหัวหน้าเวร |
| - หัวหน้ากลุ่มการพยาบาล  |  |
| - หัวหน้าฝ่ายบริหาร |  |

 **หน้าที่รับผิดชอบ**

1.สำรวจบุคลากรแต่ละจุดว่าปฏิบัติงานได้ด้วยความเรียบร้อยหรือไม่ เพื่อช่วยจัดอัตรากำลังให้เหมาะสม

2.การติดตามบุคลากรให้มาปฏิบัติงานตามแผน โดยการประกาศเสียงตามสายและให้สัญญาณ Emergency call

3.ประสานงานกับโรงพยาบาลใกล้เคียง เช่น รพ.มหาราชนครราชสีมา รพ.ครบุรี รพ.เสิงสาง และรพ.หนองกี่ เพื่อขอความช่วยเหลือด้านบุคลากรหรือรถพยาบาลเพื่อส่งต่อ

4.ประสานงานกับโรงพยาบาลถึงโรงพยาบาลที่จะส่งผู้ป่วยไปรักษาต่อ เพื่อจะได้เตรียมความพร้อมในการรับผู้บาดเจ็บ

5.ประสานงานขอความช่วยเหลือด้านต่างๆกับหน่วยงานที่เกี่ยวข้องเพื่อร่วมสนับสนุนให้การช่วยเหลือผู้บาดเจ็บ

6.กรณีจำเป็นต้องแถลงข่าวต่อสื่อมวลชน ผู้อำนวยการหรือผู้ได้รับมอบหมายเท่านั้นที่จะเป็นผู้แถลงข่าว

7.ประสานงานกับเจ้าหน้าที่ตำรวจ และเจ้าหน้าที่รักษาความปลอดภัยเรื่องการรักษาความปลอดภัยขณะปฏิบัติหน้าที่

**จุดคัดกรองผู้บาดเจ็บ**

 **ตารางที่** 4 แสดงตำแหน่งเจ้าหน้าที่ผู้รับผิดชอบ ณ.จุดคัดกรองผู้บาดเจ็บ

|  |  |
| --- | --- |
| แผนที่ 1 | แผนที่ 2 |
| -หัวหน้ากลุ่มการพยาบาล | -หัวหน้าเวร ER |
| -หัวหน้างานผู้ป่วยนอกหรือตัวแทนแผนก | -พยาบาล ON CALL |
| -หน้าหน้าเวร ER | -พนักงานเปล (ผู้ช่วยให้ป้ายสี) |
| -หัวหน้างานประกัน | -เจ้าหน้าที่ห้องบัตร (ผู้ช่วยให้ป้ายสี) |
| -พนักงานเปล (ผู้ช่วยให้ป้ายสี) | -พนักงานรักษาความปลอดภัย (ผู้ช่วยให้ป้ายสี) |
| -เจ้าหน้าที่ห้องเวชระเบียน (ผู้ช่วยให้ป้ายสี) |  |

**หน้าที่รับผิดชอบ**

1.คัดแยกผู้บาดเจ็บ เอให้สามารถช่วยเหลือได้ตามลำดับความสำคัญเร่งด่วนในการรักษาพยาบาล โดยแบ่งผู้บาดเจ็บออกเป็น 4 กลุ่มดังนี้

* 1. ผู้บาดเจ็บหนัก ใช้สัญลักษณ์ **สีแดง**
	2. ผู้บาดเจ็บปานกลาง ใช้สัญลักษณ์ **สีเหลือง**
	3. ผู้บาดเจ็บเล็กน้อย ใช้สัญลักษณ์ **สีเขียว**
	4. ผู้หมดหวังหรือเสียชีวิตลง ใช้สัญลักษณ์ **สีดำ**

เกณฑ์ในการคัดแยกประเภทผู้บาดเจ็บดังแสดงในตารางที่ 5

**ตารางที่ 5** แสดงการคัดแยกผู้บาดเจ็บ

|  |  |  |  |  |
| --- | --- | --- | --- | --- |
| **ลักษณะอาการ** | **ผู้บาดเจ็บหนัก** | **ผู้บาดเจ็บปานกลาง** | **ผู้บาดเจ็บเล็กน้อย** | **ผู้หมดหวัง/เสียชีวิต** |
| 1. Coma score
 | < 15 คะแนน | = 15 คะแนน | = 15 คะแนน | = 3 คะแนน |
| 1. การหายใจ
 | แน่นหน้าอกหายใจลำบาก | หายใจปกติ | หายใจปกติ | ไม่หายใจ |
| 1. ระบบไหลเวียน
 | ชีพจรมากกว่า 100 ครั้ง/นาที และเบาเร็ว | ชีพจรปรกติ(60-100 ครั้ง/นาที) ชัดเจน | ชีพจรปรกติ (60-100 ครั้ง/นาที) ชัดเจน | ไม่มีชีพจร |
| 1. ลักษณะบาดแผลและอาการบาดเจ็บ
 | * Multiple Injury บาดแผลหลายแห่งและขนาดใหญ่มีเลือดออกจำนวนมาก
* มีลักษณะสงสัยว่ากระดูกที่อวัยวะที่สำคัญหักหรือขาดเจ็บ เช่น บาดเจ็บที่กระดูกต้นคอ หลังต้นขา
 | * มีแผลฉีกขาดมีเลือดออกไม่มากมีอาการที่สงสัยว่ากระดูกหักของอวัยวะส่วนปลาย เช่น แขน ขา มือ เท้า
 | * มีบาดแผลเล็กน้อยทั่วไป
* มีอาการฟกช้ำของกล้ามเนื้อ
 | * มีอาการบาดเจ็บรุนแรงของอวัยวะที่สำคัญหลายแห่ง
* มีการสูญเสียอวัยวะ ที่สำคัญอย่างชัดเจน
 |

* 1. ผูกป้ายข้อมือผู้บาดเจ็บที่คัดแยกแล้วให้ตรงกับลักษณะของการบาดเจ็บ
	2. ลงเวลาแรกรับผู้บาดเจ็บลงใน แบบบันทึกประวัติผู้ใช้บริการ ผู้ป่วยอุบัติเหตุ – คดี
	3. แยก แบบบันทึกประวัติผู้ใช้บริการ ผู้ป่วยอุบัติเหตุ – คดี ออกจากป้ายข้อมือ ไปเก็บไว้ที่ช่องเก็บ แยกตามประเภทผู้ป่วย
	4. เมื่อคัดแยกผู้บาดเจ็บเสร็จสิ้นแล้ว ให้ไปประจำจุดบริการอื่นตามที่ได้รับมอบหมาย

**จุดทำบัตรและลงทะเบียน**

**ตารางที่ 6** แสดงตำแหน่งเจ้าหน้าที่ผู้รับผิดชอบในการทำบัตร/ลงทะเบียนผู้บาดเจ็บ

|  |  |
| --- | --- |
| **แผนที่ 1** | **แผนที่ 2** |
| * เจ้าหน้าที่ห้องเวชระเบียน
* เจ้าหน้าที่บันทึกข้อมูล
* คนงานห้องอุบัติเหตุ – ฉุกเฉิน
* เจ้าหน้าที่งานประกันฯ
 | * เจ้าหน้าที่ห้องเวชระเบียน
* คนงานห้องอุบัติเหตุ- ฉุกเฉิน
* คนงานห้องคลอด
 |

**หน้าที่ความรับผิดชอบ**

* ช่วยเจ้าหน้าที่จุดคัดกรองผูกป้ายข้อมือสำหรับผู้ป่วยอุบัติเหตุหมู่ไว้ที่ข้อมือผู้บาดเจ็บตามที่คัดแยกประเภทไว้แล้ว
* ซักประวัติตามรายละเอียดในแบบบันทึกประวัติผู้ใช้บริการ เท่าที่ได้
* การซักประวัติ ถามชื่อ – นามสกุล และที่อยู่ หรืออาการผู้บาดเจ็บ ไม่ควรรุมล้อมถามผู้บาดเจ็บพร้อมกันหลายๆ คน
* รวบรวมรายชื่อผู้บาดเจ็บ / เสียชีวิตทั้งหมด
* รวบรวมหลักฐาน พรบ.

**หลังเหตุการณ์สงบแล้ว**

* หลังเหตุการณ์สงบเรียบร้อยแล้ว ซักประวัติเพิ่มเติมในส่วนที่ยังไม่ครบถ้วน
* นำแบบบันทึกประวัติผู้ใช้บริการทุกใบมาตรวจสอบประวัติเก่าในเครื่อง Computer หากไม่พบประวัติเก่าให้กรอกประวัติใหม่เข้า

**จุดรักษาพยาบาลกลุ่มผู้บาดเจ็บหนัก (สีแดง)**

**ตารางที่ 7** แสดงตำแหน่งเจ้าหน้าที่ผู้รับผิดชอบณ จุดดูแลผู้บาดเจ็บหนัก

|  |  |
| --- | --- |
| **แผนที่ 1** | **แผนที่ 2** |
| * แพทย์เวร
* หัวหน้างานอุบัติเหตุฯ
* วิสัญญีพยาบาล
* พยาบาลเวรห้องอุบัติเหตุ- ฉุกเฉิน
* คนงานห้องอุบัติเหตุ-ฉุกเฉิน(ผู้ช่วยให้การดูแล)
* พยาบาลห้องคลอด
 | * แพทย์เวร
* พยาบาลหัวหน้าเวรห้องอุบัติเหตุ- ฉุกเฉิน
* พยาบาลเวรห้องอุบัติเหตุ- ฉุกเฉิน
* พยาบาล on call\*\*
* คนงานห้องอุบัติเหตุ- ฉุกเฉิน(ผู้ช่วยให้การดูแล)
* พยาบาลห้องคลอด
 |

**หน้าที่ความรับผิดชอบ**

* เมื่อผู้บาดเจ็บถูกส่งเข้ามาให้พยาบาลวัดสัญญาณชีพ (Vital signs) หรือประเมินสภาพผู้บาดเจ็บ โดยให้การดูแลแบบ 1 ต่อ 1 เพื่อประเมินสภาพผู้บาดเจ็บว่ามากน้อยเพียงใด ต้องให้การช่วยเหลืออย่างไร จากนั้นจึงจะช่วยเหลือผู้บาดเจ็บตามลำดับความเร่งด่วน ดังนี้
1. หมดสติ ไม่หายใจ คลำชีพจรที่ขาหนีบหรือคอไม่ได้
2. เลือดออกมากอย่างรวดเร็วและตลอดเวลา
3. สัญญาณชีพผิดปกติ
4. มือเท้าเย็นซีด เหงื่อออก
5. มีบาดแผลใหญ่มากและหลายแห่ง เช่น Multiple fracture
* เมื่อผู้บาดเจ็บทุกคนถูกประเมินอาการแล้ว ผู้บาดเจ็บหนักบางรายอาจต้องการพยาบาลดูแล 2 – 3 คน
* ให้การรักษาพยาบาลโดยแพทย์ บันทึกประวัติและการรักษาลงใน แบบบันทึกประวัติผู้ใช้บริการและใบส่งต่อกรรีที่ต้องส่งต่อ
* ผู้บาดเจ็บหนักที่ต้องส่งต่อ จัดเตรียมสิ่งที่ต้องส่งไปพร้อมผู้บาดเจ็บ เช่น ภาพถ่ายรังสี ใบส่งต่อ ผลการตรวจทางห้องปฏิบัติการ
* เก็บทรัพย์สินของผู้บาดเจ็บ บันทึกรายการทรัพย์สิน ลงทะเบียน โดยมีพยานอย่างน้อย 1 คน

**จุดดูแลผู้บาดเจ็บปานกลาง (สีเหลือง)**

**ตารางที่ 8** แสดงตำแหน่งเจ้าหน้าที่ผู้รับผิดชอบ ณ จุดดูแลผู้บาดเจ็บปานกลาง

|  |  |
| --- | --- |
| **แผนที่ 1** | **แผนที่ 2** |
| * ผู้อำนวยการโรงพยาบาล / แพทย์เวร
* หัวหน้าตึกผู้ป่วยในและพยาบาลเวรตึกผู้ป่วยใน
* คนงานตึกผู้ป่วยใน
 | * แพทย์เวร
* พยาบาลหัวหน้าเวรตึกผู้ป่วยใน
* คนงานตึกผู้ป่วยใน
 |

**หน้าที่ความรับผิดชอบ**

* พยาบาลหัวหน้าตึกผู้ป่วยใน หรือหัวหน้าเวรตึกผู้ป่วยในและพยาบาลอีก 1 คน เป็นผู้วัดสัญญาณชีพและประเมินสภาพผู้บาดเจ็บตามลำดับความเร่งด่วน
* ให้การรักษาพยาบาลเบื้องต้น ถ้าพบว่ามีอาการผิดปรกติต้องรายงานแพทย์ทันที
* ผู้ป่วยบาดเจ็บปานกลางต้องส่งพบแพทย์ทุกราย
* บันทึกประวัติและการรักษาพยาบาลลงใน แบบบันทึกประวัติผู้ใช้บริการ

**จุดรักษากลุ่มอาการผู้บาดเจ็บเล็กน้อย (สีเขียว)**

**ตารางที่ 9** แสดงตำแหน่งเจ้าหน้าที่ผู้รับผิดชอบ ณ จุดดูแลผู้บาดเจ็บเล็กน้อย

|  |  |
| --- | --- |
| **แผนที่ 1** | **แผนที่ 2** |
| * ผู้อำนวยการโรงพยาบาล
* พยาบาลหน้าห้องตรวจ
* เจ้าหน้าที่กลุ่มงานเวชปฏิบัติครอบครัวและชุมชน
* คนงานห้องตรวจ
* เจ้าหน้าที่ห้องทันตสาธารณสุข
 | * แพทย์เวร
* พยาบาล on call
* เจ้าหน้าที่ห้องทันตสาธารณสุข
 |

**หน้าที่ความรับผิดชอบ**

* ผู้บาดเจ็บเล็กน้อย ทำการดูแลและตรวจรักษาพยาบาลที่หน้าในห้องทันตกรรม และทำหัตถการหน้าห้องทันตกรรม
* เมื่อให้บริการเสร็จ ส่งไปรับยาที่ห้องยา

**จุดรักษาพยาบาลกลุ่มผู้หมดหวังหรือเสียชีวิต (สีดำ)**

**ตารางที่ 10** แสดงตำแหน่งเจ้าหน้าที่ผู้รับผิดชอบ ณ จุดดูแลผู้หมดหวังหรือเสียชีวิต

|  |  |
| --- | --- |
| **แผนที่ 1** | **แผนที่ 2** |
| * เจ้าหน้าที่กลุ่มงานเวชปฏิบัติครอบครัวและชุมชนและคนงานในฝ่าย
 | * พนักงานขับรถและพนักงานรักษาความปลอดภัย
 |

**หน้าที่ความรับผิดชอบ**

- บันทึกประวัติและลักษณะบาดแผล สาเหตุการตายลงใน แบบบันทึกประวัติผู้ใช้บริการ ถ้าไม่ทราบชื่อให้เขียนรูปร่าง ลักษณะ เสื้อผ้า

 - ตกแต่งบาดแผลทำความสะอาด

 - เก็บศพที่ห้องเก็บศพ และห้องล้างตัวตึกอุบัติเหตุ

**3.การแจ้งเหตุและการปฏิบัติตามแผน**

เมื่อเกิดอุบัติเหตุหมู่หรืได้รับแจ้งเหตุ ให้ปฏิบัติดังต่อไปนี้

1.ผู้รับแจ้งให้ลงบันทึกตามแบบรับแจ้งเหตุโดยสอบถามข้อมูลให้ได้มากที่สุดตามแบบ

ฟอร์มที่กำหนด

2.แจ้งหัวหน้างานอุบัติเหตุ – ฉุกเฉิน หรือพยาบาลหัวหน้าเวรห้องอุบัติเหตุ เพื่อประเมินสถานการณ์และประกาศใช้แผน

3.เปิดสัญญาณแจ้งเหตุ เพื่อเตรียมความพร้อมของบุคลากรและเตรียมอุปกรณ์ สถานที่ โดยเปิดสัญญาณนาน 1 นาที

 วิธีเปิดสัญญาณฉุกเฉิน

ขั้นตอน - สั่งเปิดเครื่องเสียงยกหู กด5611 # วางหู

 - กดที่ปุ่มสัญญาณฉุกเฉินด้านหลังโต๊ะที่หัวหน้าเวรนั่งทำงานนาน 1 นาที

 - สั่งปิดเครื่องเสียง ยกหู กด 5601 # วางหู

 - ประกาศเสียงตามสาย

NOTE : กรณีเครื่องเสียงเปิดอยู่แล้วไม่ต้องใช้คำสั่งเปิด

**คำประกาศ**

**“ เนื่องจากในขณะนี้ โรงพยาบาลหนองบุญมาก ได้รับแจ้งการเกิดอุบัติเหตุหมู่ มีผู้บาดเจ็บเป็นจำนวน..........ราย จึงขอประกาศใช้แผนรับอุบัติเหตุหมู่แผนที่........ขอให้เจ้าหน้าที่ทุกท่าน ประจำ ณ. จุดที่รับผิดชอบ เพื่อรับอุบัติเหตุภัยในครั้งนี้ด้วย ค่ะ/ครับ ”**

4.เจ้าหน้าที่ทุกคนในโรงพยาบาลเข้าประจำจุดที่รับผิดชอบ จัดเตรียมสถานที่ วัสดุ อุปกรณ์ ให้พร้อมใช้งานและเพียงพอ

5.ยกเลิกแผนเมื่อเหตุการณ์เข้าสู่สภาวะปกติแล้ว ผู้อำนวยการโรงพยาบาลหรือแพทย์เวร หรือผู้แทนซึ่งรับผิดชอบที่จุดอำนวยการเป็นผู้พิจารณาและตัดสินยกเลิกการใช้แผน โดยอาจมอบหมายให้หัวหน้าเวรเป็นผู้ประกาศออกเสียงตามสาย แจ้งให้ทราบโดยทั่วกัน

**คำประกาศ**

**“ เนื่องจากในขณะนี้ โรงพยาบาลหนองบุญมาก ได้ให้การช่วยเหลือผู้บาดเจ็บครั้งนี้เรียบร้อยแล้ว เหตุการณ์เข้าสู่ภาวะปกติแล้ว ทางโรงพยาบาลขอขอบคุณเจ้าหน้าที่ทุกท่านที่ให้ความร่วมมือเป็นอย่างดี ”**

**4. การประเมินผล**

หลังจากมีการประกาศใช้แผนรับอุบัติเหตุหมู่ของโรงพยาบาลหัวหน้าเวรมีหน้าที่สรุปผลการ

ปฏิบัติงานและบันทึกเป็นลายลักษณ์อักษรตามแบบประเมินเพื่อจัดเก็บไว้เป็นข้อมูลในการพัฒนาแผนต่อไป

**แบบประเมินในการรับอุบัติเหตุหมู่ โรงพยาบาลหนองบุญมาก ( ณ.จุดเกิดเหตุ )**

วัน/เดือน/ปี เกิดเหตุ.............................. เวลาประมาณ.......................น. เวลาถึงโรงพยาบาล........................

 นอกเวลาราชการ ในเวลาราชการ

จำนวนทีมที่เข้าช่วยเหลือ . ......................ทีม จำแนกเป็น ทีมระดับ Advance……………ทีม BLS……………ทีม FR………………ทีม / กู้ภัย................ทีม / ดับเพลิง........................ทีม

ตำรวจ.....................ทีม ปภ..........................ทีม ปกครอง........................ทีม อื่น.......................ทีม

สถานที่เกิดเหตุ................................................................................................................................................

จำนวนผู้ประสบเหตุทั้งหมด...................................ราย (ที่จุดเกิดเหตุ)

ผู้บาดเจ็บ..................................................................ราย ผู้เสียชีวิต.....................................................ราย

|  |  |  |  |  |  |
| --- | --- | --- | --- | --- | --- |
| หัวข้อการประเมิน | ดีมาก4 | ดี3 | พอใช้2 | แก้ไข1 | NA |
| 1.ทีมแรกที่พบเหตุทำหน้าที่ถูกต้อง - ไม่เข้าเผชิญเหตุ-สื่อสาร METHANE-กั้นเขต-แจ้งจุด Parking และทางเข้า – ทางออกของทีมช่วยเหลือ |  |  |  |  |  |
| 2.ทีมที่มีผู้บังคับบัญชาระดับสูงกว่ารับหน้าที่บัญชาการเหตุการณ์ .ทีมระดับรองรายงาน สถานการณ์และทรัพยากร |  |  |  |  |  |
| 3.ทีม Triage ตั้งจุดประเมินโดยไม่รักษา ทีมกู้ชีพเคลื่อนย้ายเข้าโซน แดงเหลือง เขียว |  |  |  |  |  |
| 4.Loading สื่อสารข้อมูลกับแม่ข่ายถูกต้อง |  |  |  |  |  |
| 5.Parking จัดระเบียบรถแยกตามประเภท |  |  |  |  |  |
| 6.ทีมพยาบาลนำส่งผู้ป่วย ตามลำดับความรุนแรง |  |  |  |  |  |
| 7.ทีมกู้ชีพนำส่งผู้ป่วยถูกต้องตามลำดับความรุนแรง |  |  |  |  |  |
| 8.ผู้บัญชาการณ์เหตุการณ์สั่งปิดแผน |  |  |  |  |  |
| **รวมคะแนน** |  |

**สรุปประเด็นที่ต้องแก้ไขปรับปรุง/ข้อเสนอแนะ**

**..........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................**

จำนวนผู้ปฏิบัติงาน

1. แพทย์......................................คน
2. พยาบาล..................................คน
3. เวชกิจ......................................คน
4. กู้ชีพ.........................................คน
5. พนักงานช่วยการพยาบาล..................................คน
6. ตำรวจ.....................................นาย
7. ป้องกันภัยฝ่ายพลเรือน..........................................นาย
8. พนักงานดับเพลิง...................นาย
9. เจ้าหน้าที่อื่นๆ.........................นาย

ผู้ประเมิน..............................................................................ตำแหน่ง.....................................................

**แบบประเมินในการรับอุบัติเหตุหมู่ โรงพยาบาลหนองบุญมาก ( ณ.โรงพยาบาล )**

วัน/เดือน/ปี เกิดเหตุ.............................. เวลาประมาณ.......................น. เวลาถึงโรงพยาบาล........................

 นอกเวลาราชการ ในเวลาราชการ

สถานที่เกิดเหตุ................................................................................................................................................

จำนวนผู้ประสบเหตุทั้งหมด...................................ราย (ที่นำเข้าโรงพยาบาล)

ผู้บาดเจ็บ..................................................................ราย ผู้เสียชีวิต.....................................................ราย

|  |  |  |  |  |  |
| --- | --- | --- | --- | --- | --- |
| หัวข้อการประเมิน | ดีมาก4 | ดี3 | พอใช้2 | แก้ไข1 | NA |
| 1.เมื่อรับแจ้งเหตุ หัวหน้าเวรแจ้งผอ.ทราบ ประกาศเปิดแผน/ปิดแผน |  |  |  |  |  |
| 2.จุดอำนวยการมีเจ้าหน้าที่ประจำจุดและทำหน้าที่ได้ถูกต้องตามแผน |  |  |  |  |  |
| 3.จุดคัดกรองผู้บาดเจ็บมีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ ผูกป้ายให้ระดับ แยก OPD CARD จากป้าย |  |  |  |  |  |
| 4.จุดทำบัตรมีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ ช่วยผูกป้ายข้อมือ ซักประวัติ รวบรวมรายชื่อผู้บาดเจ็บ |  |  |  |  |  |
| 5.จุดรับผู้บาดเจ็บหนักมีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ บันทึกการตรวจร่างกายและการรักษาผ่าน OPD CARD รักษาผู้ป่วยถูกต้องตามระดับและตามพื้นที่ |  |  |  |  |  |
| 6.จุดรับผู้บาดเจ็บปานกลางมีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ บันทึกการตรวจร่างกายและการรักษาผ่าน OPD CARD รักษาผู้ป่วยถูกต้องตามระดับและตามพื้นที่ |  |  |  |  |  |
| 7.จุดรับผู้บาดเจ็บเล็กน้อย มีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ บันทึกการตรวจร่างกายและการรักษาผ่าน OPD CARD รักษาผู้ป่วยถูกต้องตามระดับและตามพื้นที่ |  |  |  |  |  |
| 8.จุดรับผู้เสียชีวิตมีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ บันทึกการตรวจร่างกายและการรักษาผ่าน OPD CARD รักษาผู้ป่วยถูกต้องตามระดับและตามพื้นที่ |  |  |  |  |  |
| หัวข้อการประเมิน | ดีมาก4 | ดี3 | พอใช้2 | แก้ไข1 | NA |
| 9.กรณีส่งต่อผู้ป่วยมีเจ้าหน้าที่นำส่งเรียงลำดับดังนี้ ER IPD OPD VIP Supply  |  |  |  |  |  |
| 10จุดประชาสัมพันธ์มีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ แจ้งชื่อผู้บาดเจ็บ เก็บรักษาทรัพย์สินผู้ป่วย รายงานรายชื่อ ผู้ป่วยส่งต่อ นอนรพ. เสียชีวิต แก่ศูนย์อำนวยการ |  |  |  |  |  |
| 11.ห้องยา มีเจ้าหน้าที่ประจำจุดและทำหน้าที่ได้ถูกต้องตามแผน ได้แก่ จ่ายยาตามคำสั่งการรักษาใน OPD CARD , เก็บ OPD CARD หลังจ่ายยาผู้ป่วยแล้วนำส่งเวชระเบียน ,ตัดป้ายข้อมือที่ห้อยแขนผู้บาดเจ็บออก |  |  |  |  |  |

**สรุปประเด็นที่ต้องแก้ไขปรับปรุง/ข้อเสนอแนะ**

จำนวนผู้ปฏิบัติงาน

1. แพทย์......................................คน
2. พยาบาล..................................คน
3. เวชกิจ......................................คน
4. กู้ชีพ.........................................คน
5. พนักงานช่วยการพยาบาล..................................คน
6. ตำรวจ.....................................นาย
7. ป้องกันภัยฝ่ายพลเรือน..........................................นาย
8. พนักงานดับเพลิง...................นาย
9. เจ้าหน้าที่อื่นๆ.........................นาย

ผู้ประเมิน..............................................................................ตำแหน่ง.....................................................

**5.การรายงานผลให้ผู้เกี่ยวข้องทราบ**

หลังจากเสร็จสิ้นภารกิจทั้งหมดและประเมินผลการรับเหตุตามแบบฟอร์มเรียบร้อยแล้ว ให้หัวหน้าเวรจัดทำบันทึกสรุปเหตุการณ์ทั้งหมดและผลการประเมินแผนรับอุบัติเหตุหมู่ เสนอแก่ผู้บังคับบัญชาของโรงพยาบาลหนองบุญมากตามลำดับขั้น ในวันราชการต่อมาในทันที

**ตัวชี้วัด**

เจ้าหน้าที่โรงพยาบาลหนองบุญมากปฏิบัติตามแผนรับอุบัติเหตุหมู่มีคะแนนผ่านเกณฑ์การประเมินร้อยละ 70 ทั้งในและนอกโรงพยาบาล

 **วิธีการประเมิน**

ทุกเหตุการณ์ของการเกิดอุบัติเหตุหมู่ จากแบบฟอร์มประเมินผล

**ผู้รับผิดชอบ**

นางดารุณี บุญเต็ม

 ลงชื่อ............................................

 ( นางดารุณี บุญเต็ม)

 พยาบาลวิชาชีพชำนาญการ

 2 มีนาคม 2561